ກຳລັງໂຊມາເລຍ ປະທະກັນ ກັບພວກກະບົດ al-Shabab
ກຳລັງລັດຖະບານໂຊມາເລຍ ທີ່ໄດ້ຮັບການໜຸນຫຼັງ ຈາກສະຫະພາບອາຟຣິກາ ປະທະກັບກຸ່ມກະບົດ al-Shabab
ການສູ້ລົບກັນຢ່າງໜັກໄດ້ລະເບີດຂຶ້ນລະຫວ່າງທະຫານລັດຖະບານໂຊມາເລຍແລະພວກກະ ບົດ al-Shabab ໃນນະຄອນຫຼວງໂມກາດິສຊູຂະນະທີ່ກຳລັງເຄນຢາສືບຕໍ່ການບຸກຄືບໜ້າ ເຂົ້າໄປໃນພາກໃຕ້ໂຊມາເລຍໃນຄວາມພະຍາຍາມເພື່ອຕາມລ່າຫາສະມາຊິກຂອງກຸ່ມກະບົດ ໂຊມາເລຍ ເຈົ້າໜ້າທີ່ແລະພວກທີ່ເຫັນເຫດການກ່າວວ່າ ກຳລັງທະຫານໂຊມາເລຍທີ່ໄດ້ຮັບການສະໜັບ ສະໜຸນຈາກສະຫະພາບອາຟຣິການັ້ນ ໄດ້ເປີດສາກບຸກໂຈມຕີ ຕໍ່ຄຸ້ມ Daynile ໃນນະຄອນ ຫຼວງໂມກາດິສຊູ ຊຶ່ງເປັນນຶ່ງໃນຈຳນວນບໍ່ເທົ່າໃດເຂດທີ່ຍັງຢູ່ພາຍໃຕ້ການຄວບຄຸມຂອງພວກ ຫົວຮຸນແຮງ ທີ່ເປັນເຄືອຂ່າຍຂອງກຸ່ມກໍ່ການຮ້າຍອາລກາຍດາ ເຈົ້າໜ້າທີ່ໂຊມາເລຍກ່າວວ່າ ເວລານີ້ຕົນໄດ້ຄວບຄຸມບໍລິເວນສ່ວນໃຫຍ່ໃນຄຸ້ມດັ່ງກ່າວໄດ້ແລ້ວ ພວກກະບົດ al-Shabab ໄດ້ຖອນອອກໄປຈາກເກືອບທຸກໆເຂດ ໃນນະຄອນຫຼວງໂມກາ ດິສຊູໃນເດືອນສິງຫາຜ່ານມາແຕ່ຍັງສືບຕໍ່ການປະຕິບັດງານແບບກອງໂຈນ ທຳການໂຈມຕີ ປະຊາຊົນຊາວໂຊມາເລຍແລະກຳລັງທະຫານຂອງລັດ ຖະບານ